Alang

Alang marupokan salah satu dari hewan nan ado di Nusantara. Dalam Bahaso Inggirih, eagle atau alang marujuak pado buruang pamangso baukuran gadang dari suku Accipitridae utamonyo genus Aquila. Samantaro itu buruang-buruang pamangso nan labiah ketek dalam Daftar  Buruang Indonesia nomor 2 disabuik Elang-alap (Hawk, genus Accipiter).

 Ciri-Ciri 
Alang adolah hewan badarah paneh, mampunyoi sayok, jo tubuah nan disalubuangi bulu. Sabagai buruang, alang bakambang biak jo caro batalua nan bacangkang kareh di dalam sarang nan dibueknyo. Inyo manjago anaknyo sampai talok ka tabang.

Alang marupokan hewan pamangso. Makanan utamonyo hewan mamalia ketek bak cando mancik, tupai, kada, ikan, jo ayam, juo jinih-jinih serangga tagantuang ukuran tubuahnyo. Ado sabagian alang nan manangkok ikan sabagai makanan utamonyo. Biasonyo alang tasabuik tingga di wilayah parairan. Paruah alang indak bagigi tetapi malangkuang sahinggo talok untuak mangoyak dagiang mangsonyo. Buruang iko juo mampunyoi sapasang kaki nan kuek jo kuku nan tajam sarato malangkuang untuak mangakok mangso dan dayo caliaknyo nan tajam untuak mamburu mangso dari jarak jauah tak takiro.

Alang mampunyoi sistem panapasan nan elok jo talok untuak mambekali jumlah oksigen nan banyak diparalukan katika tabang. Jantuang buruang alang tadiri dari ampek biliak co manusia. Biliak ateh dikenal sabagai atrium, samantaro biliak bawah dikenali sabagai ventrikel.

 Jinih-Jinih Alang di Indonesia
Catatan: Alang-alap, Alap-alap, Sikep-madu, jo Baza indak tamasuak.
 Alang Hitam
 Alang Brontok 
 Alang Jawa
 Alang-ula Bido
 Alang-ula Jari Pendek
 Alang Buteo
 Alang Gunuang
 Garudo
 Alang Sulawesi
 Alang Wallace
 Alang Flores
 Alang-lauik Paruik Putiah
 Alang Bondol
 Alang-ikan Kapalo Abu
 Alang-ikan Ketek
 Alang Paruik Karat
 Alang Mancik
 Alang Paria
 Rajawali Kuskus
 Rajawali Tutul
 Alang ameh

Rujuakan

 Pautan lua 

Kategori:Fauna
Kategori:Buruang
Kategori:Binatang